section_heading: Kraljevski prerogativ
paragraph_text: Monarh ima određene dužnosti i prema devolviranim vladama u Škotskoj, Walesu i Sjevernoj Irskoj. Monarh postavlja škotskog prvog ministra na prijedlog Škotskog parlamenta,<ref> odnosno velškog prvog ministra na prijedlog Velške narodne skupštine.<ref> U pitanjima koja su delegirana škotskoj upravi monarh djeluje na prijedlog škotske vlade. S druge strane, kako je devolucija u Walesu manjeg opsega nego ona u Škotskoj, u pitanjima koja se tiču Walesa monarh djeluje na prijedlog britanskog premijera i kabineta. Monarh ima pravo veta na svaki prijedlog zakona usvojen u Narodnoj skupštini Sjeverne Irske koji državni tajnik za Sjevernu Irsku smatra neustavnim.<ref>